#  ΑΠΟΤΕΛΕΣΜΑΤΑ ΟΜΙΛΟΥ ΟΤΕ ΓΙΑ ΤΟ Γ’ ΤΡΙΜΗΝΟ ΤΟΥ 2024

**Σύνοψη**

* **Σταθερή ανάπτυξη στην Ελλάδα: αύξηση εσόδων κατά 2,5%, προσαρμοσμένο EBITDA (AL) ενισχυμένο κατά 1,5%**
	+ **Έσοδα από υπηρεσίες κινητής αυξημένα κατά 3%**
		- **Συνεχιζόμενη αύξηση της συνδρομητικής βάσης συμβολαίων κινητής κατά 7%**
	+ **Οι συνδρομητές FTTH στους 355 χιλιάδες (+65% σε ετήσια βάση), διαθεσιμότητα FTTH σε 1,49 εκατ. σπίτια και επιχειρήσεις, με το ποσοστό διείσδυσης στο 26%**
		- **Το Gigabit Voucher διαθέσιμο στο 4ο τρίμηνο 2024**
		- **Συμφωνία στην αγορά χονδρικής FTTH με σκοπό την ενίσχυση της ζήτησης & την αξιοποίηση της υποδομής**
* **Ρεκόρ προσθηκών στους συνδρομητές τηλεόρασης (+24 χιλιάδες), με τον συνολικό αριθμό στους 710 χιλιάδες, χάρη στην πρόσφατη συμφωνία αμοιβαίας διάθεσης αθλητικού περιεχομένου**
* **Έσοδα Ομίλου αυξημένα κατά 1,8%, προσαρμοσμένο EBITDA (AL) ελαφρώς αυξημένο (+0,4%) εξαιρουμένων των έκτακτων επιβαρύνσεων στη Ρουμανία**

|  |  |  |  |  |  |  |
| --- | --- | --- | --- | --- | --- | --- |
| **(Εκατ.€)** | **Q3'24** | **Q3'23** | **y-o-y** | **9M'24** | **9M'23** | **y-o-y** |
| Κύκλος Εργασιών | 897,2  | 881,0  | +1,8% | 2.685,5  | 2.538,7  | +5,8% |
| Προσαρμοσμένο EBITDA (AL)  | 350,1  | 352,6  | -0,7% | 1.002,8  | 1.001,4  | +0,1% |
| *Περιθώριο (%)*  | *39,0%* | *40,0%* | *-1μον* | *37,3%* | *39,4%* | *-2,1μον* |
| Λειτουργικά Κέρδη προ Χρηματοοικονομικών και επενδυτικών δραστηριοτήτων | 199,8  | 204,8  | -2,4% | 553,1  | 537,2  | +3,0% |
| Κέρδη κατανεμημένα στους μετόχους της Εταιρείας | 153,6 | 150,0 | +2,4% | 414,3 | 397,2 | +4,3% |
| Προσαρμοσμένα Κέρδη κατανεμημένα στους μετόχους της Εταιρείας | 162,2 | 153,1 | +5,9% | 445,2 | 421,9 | +5,5% |
| *Βασικά Κέρδη ανά μετοχή (€)* | *0,3742*  | *0,3553*  | *+5,3%* | *1,0028*  | *0,9334*  | *+7,4%* |
| Προσαρμοσμένες Επενδύσεις σε πάγια περιουσιακά στοιχεία | 159,4  | 183,3  | -13,0% | 433,0 | 429,9 | +0,7% |
| Ελεύθερες Ταμειακές Ροές (AL)  | 95,2  | 27,0  | - | 343,5  | 397,1  | -13,5% |
| Ταμειακά Διαθέσιμα &Ταμειακά Ισοδύναμα  | 462,1 | 519,1 | -11,0% | 462,1 | 519,1 | -11,0% |
| Καθαρός δανεισμός | 684,3  | 671,9  | +1,8% | 684,3  | 671,9  | +1,8% |

*Σημείωση : Για επεξηγήσεις και υπολογισμό των Προσαρμοσμένων μεγεθών/δεικτών βλ. την* [*Ενότητα Εναλλακτικοί Δείκτες Μέτρησης Απόδοσης*](#ΕΝΑΛΛΑΚΤΙΚΟΙ)*.*

**Μήνυμα του Προέδρου και Διευθύνοντος Συμβούλου, κ. Κώστα Νεμπή:**

«Το τρίτο τρίμηνο συνεχίσαμε τη δυναμική μας πορεία στην ελληνική αγορά, καταγράφοντας αύξηση εσόδων και κερδοφορίας. Καθώς εστιάζουμε στην ανανεωμένη μας στρατηγική, στοχεύουμε σε επιτάχυνση της ανάπτυξής μας τα επόμενα χρόνια. Παράλληλα, συνεχίζουμε να επενδύουμε σε κορυφαία δίκτυα και ψηφιακές υπηρεσίες προς όφελος των πελατών και της κοινωνίας και διατηρούμε τη δέσμευσή μας να προσφέρουμε κορυφαία εμπειρία πελάτη, να ηγούμαστε σε δίκτυα Gigabit και να μετασχηματίσουμε περαιτέρω τις λειτουργίες της Εταιρείας.

Στόχος μας είναι ο Όμιλος ΟΤΕ να εξελιχθεί σε έναν από τους κορυφαίους ψηφιακούς τηλεπικοινωνιακούς παρόχους της Ευρώπης, οδηγώντας παράλληλα και την Ελλάδα προς τις κορυφαίες θέσεις ψηφιακοποίησης στην Ευρώπη. Να συνδέουμε τους πελάτες μας κάνοντας τη ζωή τους καλύτερη, να ενδυναμώνουμε τις επιχειρήσεις βοηθώντας τις να αναπτυχθούν με τη βοήθεια της τεχνολογίας, δημιουργώντας παράλληλα ένα περιβάλλον εργασίας που εμπνέει τους ανθρώπους μας να δημιουργούν, να αναπτύσσονται και να εξελίσσονται συνεχώς. Και όλα αυτά, έχοντας ως προτεραιότητα την βιώσιμη ανάπτυξη σε όλες τις λειτουργίες μας, αξιοποιώντας τη δύναμη και τις οικονομίες κλίμακας του Ομίλου Telekom, αλλά και στοχεύοντας παράλληλα στην αύξηση της αξίας για τους μετόχους μας».

**Προοπτικές**

Για το υπόλοιπο του έτους, ο ΟΤΕ θα συνεχίσει να ενισχύει την τεχνολογική του υπεροχή στην Ελλάδα, αξιοποιώντας το ανταγωνιστικό του πλεονέκτημα στις υποδομές FTTH και την κάλυψη 5G. Η Εταιρεία στοχεύει να καλύψει με δίκτυο FTTH πάνω από 1,7 εκατομμύρια σπίτια κι επιχειρήσεις μέχρι το τέλος του 2024, ενώ παράλληλα παραμένει προσηλωμένη στο επενδυτικό της πλάνο σε δίκτυα κινητής 5G και την ψηφιακοποίηση των λειτουργιών και όλων των σημείων επαφής με τους πελάτες. Με την προϋπόθεση ότι δεν θα υπάρξουν περαιτέρω γεωπολιτικές προκλήσεις, ο ΟΤΕ αναμένεται να συνεχίσει να επωφελείται από τις θετικές μακροοικονομικές προοπτικές στην Ελλάδα και τη σταδιακή υλοποίηση του Σχεδίου Ανάκαμψης και Ανθεκτικότητας, διασφαλίζοντας τη συνεχή ανάπτυξη των δραστηριοτήτων του στον τομέα του ICT και την υποστήριξη του ψηφιακού μετασχηματισμού της Ελλάδας. Τις επιδόσεις του ΟΤΕ στην Ελλάδα αναμένεται να αυξήσουν περαιτέρω σημαντικές εξελίξεις:

* Στις **ευρυζωνικές υπηρεσίες**, το κουπόνι Gigabit εκτιμάται ότι θα συμβάλλει στη διείσδυση των υπηρεσιών FTTH.
* **Στην τηλεόραση**, η συμφωνία αμοιβαίας διάθεσης αθλητικού περιεχομένου με τη NOVA θα συνεχίσει να ενισχύει τις υπηρεσίες συνδρομητικής τηλεόρασης, συνιστώντας ένα σημαντικό βήμα για την ανάπτυξη της αγοράς.
* Στις **υπηρεσίες χονδρικής**, η συμφωνία εκπτώσεων όγκου στην αγορά χονδρικής FTTH αναμένεται να προωθήσει περαιτέρω τη μετάβαση σε υπηρεσίες οπτικών ινών και την αξιοποίηση των επενδύσεων.

*Στόχοι 2024*

Από λειτουργική σκοπιά, ο στόχος της Εταιρείας για τις ελεύθερες ταμειακές ροές για το έτος 2024 παραμένει στα €470 εκατ. Ωστόσο, η πρόσφατη ολοκλήρωση του φορολογικού ελέγχου στη Ρουμανία κατέληξε σε επιβολή έκτακτων πρόσθετων επιβαρύνσεων κατά €33,5 εκατ., που θα επηρεάσουν αντίστοιχα τις ταμειακές ροές. Κατόπιν τούτου, το αναμενόμενο ποσό για τις ελεύθερες ταμειακές ροές ανέρχεται στα €435 εκατ. Οι επενδύσεις του Ομίλου για το 2024 αναμένεται να ανέλθουν μεταξύ €600 εκατ. και €610 εκατ., καθώς η Εταιρεία συνεχίζει την ανάπτυξη της υποδομής FTTH. Στην Ελλάδα, για το υπόλοιπο του 2024 και με βάση τις τρέχουσες τάσεις της αγοράς, ο ΟΤΕ αναμένει οι τάσεις κερδοφορίας να παραμείνουν περίπου στα ίδια επίπεδα με τους πρώτους εννέα μήνες του έτους. Σε επίπεδο Ομίλου, οι επιδόσεις αναμένεται να εξακολουθήσουν να επηρεάζονται από τις προκλήσεις στη Ρουμανία.

**Πολιτική Αμοιβών προς τους Μετόχους για το 2024**

Η συνολική Αμοιβή προς τους Μετόχους για το 2024 εκτιμάται ότι θα ανέλθει σε περίπου €450 εκατ., που αντιστοιχεί σε μέρισμα αξίας €297 εκατ. και που έχει ήδη καταβληθεί στους μετόχους, και σε Πρόγραμμα Απόκτησης Ιδίων Μετοχών ύψους €153 εκατ. περίπου.

* Το εγκεκριμένο μέρισμα, που αντιστοιχεί σε €0,71 ανά μετοχή, είναι αυξημένο κατά 23% σε σχέση με το 2023. Το μέρισμα που καταβλήθηκε στις 10 Ιουλίου 2024, διαμορφώθηκε στο μικτό ποσό των 0,7216 ευρώ ανά μετοχή, προσαυξημένο με το μέρισμα που αντιστοιχούσε στις ίδιες μετοχές κατά την ημερομηνία αποκοπής.
* Το Πρόγραμμα Απόκτησης Ιδίων Μετοχών για το 2024 ξεκίνησε στις 26 Φεβρουαρίου 2024 και είναι σε εξέλιξη. Μέχρι σήμερα, η Εταιρεία έχει εκταμιεύσει το 80% του συνολικού ποσού που αντιστοιχεί στο Πρόγραμμα Απόκτησης Ιδίων Μετοχών.

**ομιλοσ οτε**

Το Γ’ τρίμηνο του 2024, τα ενοποιημένα έσοδα του Ομίλου OTE αυξήθηκαν κατά 1,8% και διαμορφώθηκαν σε €897,2 εκατ., χάρη σε θετικές επιδόσεις στην Ελλάδα.

Στην Ελλάδα, τα έσοδα αυξήθηκαν κατά 2,5%, χάρη στις ισχυρές επιδόσεις στην κινητή, τις υπηρεσίες ευρυζωνικότητας, τις υπηρεσίες τηλεόρασης, και τα έργα ICT. Στην Ρουμανία, τα έσοδα μειώθηκαν κατά 6,6% σε μία άκρως ανταγωνιστική αγορά, αντανακλώντας εν μέρει την επίδραση από τη μείωση στα τέλη τερματισμού κινητής τηλεφωνίας.

Τα συνολικά λειτουργικά έξοδα του Ομίλου, εξαιρουμένων των αποσβέσεων, των απομειώσεων, των πρόσθετων επιβαρύνσεων στο πλαίσιο φορολογικού ελέγχου στην TKRM και των επιβαρύνσεων που σχετίζονται με Προγράμματα Εθελούσιας Αποχώρησης και κόστη αναδιοργάνωσης, αυξήθηκαν κατά 2,7% σε σύγκριση με το Γ’ τρίμηνο του 2023 και διαμορφώθηκαν σε €528,9 εκατ., αντανακλώντας κυρίως κόστη που σχετίζονται με την αύξηση των εσόδων και υψηλότερα κόστη ενέργειας.

Η προσαρμοσμένη κερδοφορία EBITDA (AL) του Ομίλου ανήλθε σε €350,1 εκατ., με την αύξηση 1,5% που επιτεύχθηκε στην Ελλάδα, να αντισταθμίζεται από την πίεση στην κερδοφορία της Ρουμανίας. Εξαιρουμένης της επίδρασης από στοιχεία που σχετίζονται με τον φορολογικό έλεγχο, η προσαρμοσμένη κερδοφορία EBITDA (AL) θα είχε αυξηθεί κατά 0,4%. Το περιθώριο προσαρμοσμένου EBITDA (AL) του Ομίλου στο τρίμηνο ανήλθε σε 39,0% συγκριτικά με 40,0% στο Γ’ τρίμηνο 2023, λόγω της υψηλής συνεισφοράς εσόδων ICT.

Οι προσαρμοσμένες επενδύσεις σε πάγια περιουσιακά στοιχεία ανήλθαν σε €159,4 εκατ., μειωμένες κατά 13,0% από το Γ’ τρίμηνο του 2023, κυρίως λόγω των χαμηλότερων επενδύσεων σε τηλεοπτικό περιεχόμενο, σε σύγκριση με την ίδια περίοδο ένα χρόνο πριν, μετά τη δημοπρασία για τα τηλεοπτικά δικαιώματα μετάδοσης της UEFA. Οι επενδύσεις στην Ελλάδα και στην κινητή Ρουμανίας διαμορφώθηκαν σε €152,2 εκατ. και €7,2 εκατ., αντίστοιχα.

Οι ελεύθερες ταμειακές ροές μετά από μισθώσεις διαμορφώθηκαν σε €95,2 εκατ. το Γ’ τρίμηνο του 2024, σε σύγκριση με €27,0 εκατ. το Γ’ τρίμηνο του 2023, αντανακλώντας κυρίως τις χαμηλότερες πληρωμές φόρου εισοδήματος, χαμηλότερες επενδύσεις, καθώς και πληρωμές για πρόγραμμα εθελούσιας αποχώρησης κατά τη διάρκεια του τριμήνου.

Ο καθαρός δανεισμός του Ομίλου στις 30 Σεπτεμβρίου 2024 διαμορφώθηκε σε €684,3 εκατ. και αντιστοιχεί σε 0,5 φορές το προσαρμοσμένο ΕΒΙTDA (AL) σε δωδεκάμηνη βάση. Η επόμενη αποπληρωμή ομολόγου για τον Όμιλο τοποθετείται τον Σεπτέμβριο του 2026 (Ομόλογο €500 εκατ., 0,875%).

|  |  |  |  |  |  |  |
| --- | --- | --- | --- | --- | --- | --- |
| **Κύκλος Εργασιών** **(Εκατ. € )** | **Q3'24** | **Q3'23** | **y-o-y** | **9M'24** | **9M'23** | **y-o-y** |
| Ελλάδα | 832,5  | 811,8  | +2,5% | 2.490,9  | 2.334,6  | +6,7% |
| Ρουμανία κινητή | 66,4  | 71,1  | -6,6% | 199,3  | 209,4  | -4,8% |
| *Ενδοομιλικές απαλοιφές* | *(1,7)* | *(1,9)* | *-10,5%* | *(4,7)* | *(5,3)* | *-11,3%* |
| **Όμιλος ΟΤΕ** | **897,2** | **881,0** | **+1,8%** | **2.685,5** | **2.538,7** | **+5,8%** |

|  |  |  |  |  |  |  |
| --- | --- | --- | --- | --- | --- | --- |
| **Προσαρμοσμένο EBITDA**  **μετά από μισθώσεις (AL) (Εκατ. € )** | **Q3'24** | **Q3'23** | **y-o-y** | **9M'24** | **9M'23** | **y-o-y** |
| Ελλάδα | 353,1  | 348,0  | +1,5% | 1.003,1  | 988,5  | +1,5% |
| *Περιθώριο (%)* | *42,4%* | *42,9%* | *-0,5μον* | *40,3%* | *42,3%* | *-2μον* |
| Ρουμανία κινητή | (3,0) | 4,6  | - | (0,3) | 12,9  | - |
| *Περιθώριο (%)* | *-4,5%* | *6,5%* | *-* | *-0,2%* | *6,2%* | *-* |
| **Όμιλος ΟΤΕ** | **350,1** | **352,6** | **-0,7%** | **1.002,8** | **1.001,4** | **+0,1%** |
| ***Περιθώριο (%)*** | ***39,0%*** | ***40,0%*** | ***-1μον*** | ***37,3%*** | ***39,4%*** | ***-2,1μον*** |

**ελλαδα**

**Λειτουργικά Στοιχεία**

|  |  |  |  |  |  |
| --- | --- | --- | --- | --- | --- |
|  | **Q3'24** | **Q3'23** | **y-o-y****%** | ***y-o-y*** ***+/-***  | **Q3’24 Καθαρές προσθήκες** |
| **Συνδέσεις Σταθερής** | **2.586.651** | **2.614.714** | **-1,1%** | **(28.063)** | ***(15.390)*** |
| **Ευρυζωνικές Συνδέσεις**  | **2.400.015** | **2.391.803** | **+0,3%** | **8.212** | ***(7.036)*** |
|  *συνδέσεις οπτικών ινών – FTTx* | ***1.592.178*** | ***1.524.463*** | ***+4,4%*** | ***67.715*** | ***10.741*** |
| *συνδέσεις -FTTH* | *355.054* | *215.710* | *+64,6%* | *139.344* | *30.746* |
| **Συνδρομητές τηλεόρασης** | **710.189** | **664.082** | **+6,9%** | **46.107** | ***23.671*** |
| **Πελάτες Κινητής** | **7.184.707** | **7.316.646** | **-1,8%** | **(131.939)** | ***(4.551)*** |
|  *Πελάτες Συμβολαίου* | *2.823.310* | *2.638.491* | *+7,0%* | *184.819* | *39.150* |
|  *Πελάτες Καρτοκινητής* | *4.361.397* | *4.678.155* | *-6,8%* | *(316.758)* | *(43.701)* |

*Σημείωση: Όλοι οι λειτουργικοί Δείκτες Απόδοσης για τις περιόδους 2024 και 2023 έχουν αναταξινομηθεί. Τα λειτουργικά στοιχεία Σταθερής, Ευρυζωνικών συνδέσεων και Τηλεόρασης περιλαμβάνουν μόνο συνδέσεις που σχετίζονται με έσοδα (RGU: Revenue Generating Unit ). Στην Κινητή, η αναταξινόμηση αναφέρεται σε ανακατανομή μεταξύ πελατών συμβολαίου και καρτοκινητής, καθώς και μεταξύ πελατών συμβολαίου και Ευρυζωνικών συνδέσεων.*

**Σταθερή Τηλεφωνία**

Η Εταιρεία παρέμεινε προσηλωμένη στο επενδυτικό της πλάνο για την ανάπτυξη του δικτύου FTTH, επεκτείνοντας περαιτέρω την κάλυψή του. Στο τέλος Σεπτεμβρίου, 1,49 εκατ. σπίτια και επιχειρήσεις είχαν πρόσβαση στο δίκτυο FTTH. Ο ΟΤΕ εξακολουθεί να ηγείται της αγοράς, έχοντας εγκαταστήσει πάνω από το 70% των γραμμών FTTH της χώρας και σχεδιάζει να ξεπεράσει τα 1,7 εκατομμύρια σπίτια και επιχειρήσεις μέχρι το τέλος του 2024. Το επενδυτικό του πλάνο περιλαμβάνει και τις μερικώς επιδοτούμενες επενδύσεις σε «Yποδομές Υπερυψηλής Ευρυζωνικότητας Ultra-Fast Broadband» που θα φέρει υπερυψηλές ταχύτητες Internet έως και 1Gbps σε ημιαστικές και αγροτικές περιοχές της χώρας.

Ο ΟΤΕ κατέγραψε για ακόμα μια φορά ένα τρίμηνο με ισχυρές προσθήκες, με 31 χιλιάδες νέες συνδέσεις FTTH. Οι συνολικοί συνδρομητές FTTH ανέρχονται σε 355 χιλιάδες, εκ των οποίων το 85% χρησιμοποιούν την υποδομή του ΟΤΕ. Επιπλέον, περίπου το 39% των συνδρομητών FTTH του ανταγωνισμού βασίζονται στις υποδομές του ΟΤΕ, συγκριτικά με 37% το προηγούμενο τρίμηνο. Η αύξηση αυτή οφείλεται στις πρόσφατες συμφωνίες εκπτώσεων όγκου στην αγορά χονδρικής FTTH μεταξύ βασικών παρόχων της αγοράς, μετά την έγκριση από τις ρυθμιστικές αρχές τον Ιούλιο του 2024. Ως αποτέλεσμα, η διείσδυση στις υποδομές FTTH του ΟΤΕ (ποσοστό πελατών επί των διαθέσιμων γραμμών OTE) ανήλθε σε 26,1%, από 19,4% ένα χρόνο πριν.

Επιπλέον, το νέο κουπόνι επιδότησης (Gigabit Voucher) για σύνδεση οπτικών ινών που εγκρίθηκε πρόσφατα, θα ενθαρρύνει περαιτέρω την υιοθέτηση συνδέσεων FTTH. Το μέγιστο ποσό ανά κουπόνι θα είναι 200 ευρώ για ταχύτητες τουλάχιστον 250Mbps, θα έχει 24μηνη διάρκεια και θα υλοποιηθεί σε τέσσερα στάδια, παράλληλα με το κουπόνι επιδότησης για σύνδεση εντός κτιρίου (Smart Readiness). Η βελτιωμένη εμπειρία πελάτη από τις υπηρεσίες FTTH, η μικρότερη απώλεια πελατών, καθώς και το χαμηλότερο λειτουργικό κόστος του δικτύου FTTH, καθιστούν την επέκταση της βάσης συνδρομητών FTTH σημαντική, θέτοντας τα θεμέλια για συνεχή ανάπτυξη.

Με τη διείσδυση του FTTH στο σύνολο των ευρυζωνικών πελατών στο 15% στο τέλος Σεπτεμβρίου, που ισοδυναμεί με αύξηση 6 ποσοστιαίων μονάδων σε σχέση με ένα χρόνο πριν, είναι ξεκάθαρο ότι υπάρχει σημαντική δυνατότητα ανάπτυξης. Αποτυπώνοντας τη συνεχιζόμενη ζήτηση για υπηρεσίες οπτικών ινών, η διείσδυση FTTH των πελατών ΟΤΕ στις FTTH υποδομές του, ξεπέρασε το 44%, ενώ το αντίστοιχό ποσοστό στις FTTH υποδομές που ήταν διαθέσιμες πριν από το τέλος του 2022 ανέρχεται στα 2/3. Από το σύνολο των 2,4 εκατομμυρίων ευρυζωνικών συνδέσεων, μόνο 1,6 εκατομμύρια απολαμβάνουν υπηρεσίες οπτικών ινών (FTTx), ενώ οι υπόλοιποι βασίζονται σε ταχύτητες χαλκού, γεγονός που αποτελεί τόσο μια πρόκληση όσο και μια ευκαιρία για μετάβαση σε προηγμένες υποδομές.

Το Γ’ τρίμηνο του 2024, οι συνδρομητές τηλεόρασης του ΟΤΕ ανήλθαν σε 710 χιλιάδες, καταγράφοντας αύξηση 7% σε σχέση με την αντίστοιχη περσινή περίοδο. Ο ΟΤΕ πέτυχε ρεκόρ προσθήκης 24 χιλιάδων συνδρομητών τηλεόρασης, τη μεγαλύτερη αύξηση για πάνω από δύο χρόνια, αποτυπώνοντας ξεκάθαρα τα οφέλη που προκύπτουν από την πρόσφατη συμφωνία αμοιβαίας διάθεσης αθλητικού περιεχομένου ΟΤΕ-ΝΟVΑ. Η συμφωνία, εκτός από το ότι παρέχει τη δυνατότητα πρόσβασης σε πιο πλούσιο αθλητικό περιεχόμενο, ενισχύει την αξία των υπηρεσιών, αποτελεί μια αποτελεσματική πολιτική δράσης κατά της πειρατείας και αναμένεται να οδηγήσει στην ανάπτυξη της συνολικής αγοράς συνδρομητικής τηλεόρασης στην Ελλάδα.

**Κινητή Τηλεφωνία**

Συνεπής με τη στρατηγική του, ο ΟΤΕ πέτυχε ακόμα ένα τρίμηνο αύξησης της συνδρομητικής βάσης συμβολαίων κινητής, με τον συνολικό αριθμό αυτών να ανέρχεται σε 2,8 εκατομμύρια, που αντιστοιχεί σε ετήσια αύξηση 7,0%. Οι καθαρές προσθήκες των πελατών συμβολαίου ήταν για ένα ακόμα τρίμηνο θετικές, με τον συνολικό αριθμό τους να ανέρχεται σε 39 χιλιάδες, υποστηριζόμενος, τόσο από νέους πελάτες, όσο και από τη μετάβαση πελατών καρτοκινητής σε υπηρεσίες συμβολαίου. Οι πελάτες καρτοκινητής αντιπροσωπεύουν το 61% της συνολικής συνδρομητικής βάσης κινητής, παρέχοντας υπόβαθρο για περαιτέρω αναβαθμίσεις. Η συνεχής αύξηση πελατών συμβολαίου οφείλεται κυρίως στο συγκριτικό πλεονέκτημα της Εταιρείας όσον αφορά στην υπεροχή του δικτύου της και την άριστη εξυπηρέτηση πελατών.

Το δίκτυο κινητής της COSMOTE διακρίθηκε για όγδοη συνεχόμενη χρονιά ως «το πιο γρήγορο δίκτυο κινητής στην Ελλάδα», στα Speedtest AwardsTM της Ookla®, ενώ για τις υπηρεσίες Mobile Internet και φωνής, η Εταιρεία έλαβε την πιστοποίηση «Best in Test» από την umlaut για δέκατη συνεχόμενη χρονιά. Η αναγνώριση της κορυφαίας ποιότητας του δικτύου COSMOTE, αλλά και οι συνεχείς επενδύσεις, κερδίζουν την εμπιστοσύνη των πελατών και οδηγούν σε αύξηση εσόδων.

Η πληθυσμιακή κάλυψη του [δικτύου 5G](http://www.cosmote.gr/5g) ξεπέρασε το 99%, ενώ ο ΟΤΕ είναι η πρώτη εταιρεία που λάνσαρε εμπορικά το δίκτυο 5G+ στην Ελλάδα. Το δίκτυο νέας γενιάς 5G Stand-Alone (SA), θα παρέχει ακόμα μεγαλύτερη αξιοπιστία στις επικοινωνίες, με σταδιακά ακόμα υψηλότερη ταχύτητα download και upload, εξαιρετικά χαμηλή απόκριση (latency), βελτιωμένη κάλυψη σε κλειστούς χώρους, φέρνοντας τη χώρα ένα βήμα πιο κοντά στην κοινωνία των Gigabit.

Η πληθυσμιακή κάλυψη του δικτύου 5G+ του ΟΤΕ έχει ήδη ξεπεράσει το 50% και θα επεκταθεί για να συμπεριλάβει επιπλέον περιοχές σε όλη την Ελλάδα, με στόχο να φτάσει το 60% πληθυσμιακής κάλυψης μέχρι το τέλος του 2024.

Ο ΟΤΕ συνεχίζει να προωθεί τη χρήση δεδομένων μέσω των δικτύων του, με τη μέση χρήση δεδομένων ανά μήνα να αγγίζει τα 16GB στο τρίμηνο, συγκριτικά με 14,2GB ένα χρόνο πριν. Η υπεροχή του δικτύου του ΟΤΕ επιτρέπει τη συνεχή επέκτασή του, διατηρώντας το υψηλό επίπεδο εμπειρίας συνδεσιμότητας που προσφέρει. Ο ΟΤΕ αξιοποιεί την αύξηση της χρήσης δεδομένων, για να ενισχύσει περαιτέρω τα έσοδά του.

**Χρηματοοικονομικά Στοιχεία**

|  |  |  |  |  |  |  |
| --- | --- | --- | --- | --- | --- | --- |
|  **Εκατ. €** | **Q3'24** | **Q3'23** | **+/- %** | **9M'24** | **9M'23** | **+/- %** |
| **Κύκλος Εργασιών** | **832,5** | **811,8** | **2,5%** | **2.490,9** | **2.334,6** | **6,7%** |
| *Έσοδα λιανικής σταθερής* | 227,6 | 228,2 | -0,3% | 684,2 | 685,0 | -0,1% |
|  *συμπ. Data Com* | 251,9 | 252,5 | -0,2% | 754,0 | 753,6 | +0,1% |
|  *Έσοδα από υπηρεσίες κινητής* | 284,2 | 276,1 | +2,9% | 784,9 | 760,0 | +3,3% |
| *Έσοδα χονδρικής* | 134,8 | 142,1 | -5,1% | 448,2 | 415,8 | +7,8% |
| *Λοιπά Έσοδα* | 185,9 | 165,4 | +12,4% | 573,6 | 473,8 | +21,1% |
| *…εκ των οποίων System Solutions* | 70,5 | 52,5 | +34,3% | 225,9 | 148,1 | +52,5% |
| **Προσαρμοσμένο EBITDA (AL)** | **353,1**  | **348,0**  | **+1,5%** | **1.003,1**  | **988,5**  | **+1,5%** |
| ***Περιθώριο %*** | ***42,4%*** | ***42,9%*** | ***-0,5μον*** | ***40,3%*** | ***42,3%*** | ***-2μον*** |

Στην Ελλάδα τα συνολικά έσοδα σημείωσαν ακόμα ένα τρίμηνο ισχυρής ανάπτυξης, καταγράφοντας αύξηση 2,5% σε ετήσια βάση, στα €832,5 εκατ. Η αύξηση των εσόδων αντανακλά τη θετική δυναμική από υπηρεσίες κινητής, ευρυζωνικές υπηρεσίες, υπηρεσίες τηλεόρασης και ICT.

Τα έσοδα από υπηρεσίες λιανικής σταθερής στην Ελλάδα παρέμειναν σχεδόν αμετάβλητα στο τρίμηνο. Οι συνεχιζόμενες θετικές τάσεις στις ευρυζωνικές υπηρεσίες, μέσω των αναβαθμίσεων σε FTTx, και στην τηλεόραση αντισταθμίστηκαν από τη συρρίκνωση των παραδοσιακών υπηρεσιών φωνής και ορισμένες εποχιακές προωθητικές ενέργειες στην τηλεόραση που μας επιτρέπουν να βελτιστοποιήσουμε την πρόσφατη συμφωνία περιεχομένου και οι οποίες αναμένεται να στηρίξουν περαιτέρω την ανάπτυξη.

Τα έσοδα από υπηρεσίες κινητής αυξήθηκαν κατά 2,9% στο τρίμηνο. Τόσο τα έσοδα συμβολαίου, όσο και καρτοκινητής αυξήθηκαν στο τρίμηνο, αντανακλώντας τη μετάβαση των πελατών σε υπηρεσίες υψηλότερης αξίας και ορισμένες πρωτοβουλίες που εφαρμόστηκαν στα τέλη του 2023. Το εξαιρετικά υψηλό ποσοστό πελατών καρτοκινητής, σε συνδυασμό με τη δυνατότητα αύξησης της χρήσης δεδομένων, παρέχει μια συνεχιζόμενη ευκαιρία ανάπτυξης.

Τα έσοδα από υπηρεσίες χονδρικής κατέγραψαν μείωση 5,1% στο τρίμηνο, λόγω χαμηλότερων εσόδων από διεθνή κίνηση χαμηλού περιθωρίου κέρδους και πτώση στις εγχώριες ροές χονδρικής, που σχετίζεται με τις υποδομές δικτύων των υπόλοιπων παρόχων. Η συμφωνία στην αγορά χονδρικής FTTH θα επιτρέψει στον ΟΤΕ, να μετριάσει μερικώς τον αρνητικό αντίκτυπο από αυτή την πηγή εσόδων.

Τα λοιπά έσοδα αυξήθηκαν κατά 12,4% στο τρίμηνο, αντανακλώντας κυρίως την ισχυρή δυναμική των έργων ICT, ενώ τα έσοδα από system solutions, που περιλαμβάνονται στα έσοδα από υπηρεσίες ICT, σημείωσαν αύξηση 34,3%. Η ισχυρή ανάπτυξη αντανακλά εν μέρει μια ευνοϊκή βάση σύγκρισης, καθώς τα μεγάλα έργα το 3ο τρίμηνο του 2023 αναβλήθηκαν για το τέταρτο τρίμηνο, ως αποτέλεσμα της εκλογικής περιόδου στην Ελλάδα πέρυσι. Μια υψηλότερη βάση σύγκρισης τα επόμενα τρίμηνα αναμένεται να οδηγήσει σε μια πιο υποτονική τάση. Ο Όμιλος ΟΤΕ λειτουργεί ως ένας από τους κύριους Systems Integrators για τις επιχειρήσεις και τον δημόσιο τομέα, υποστηρίζοντας την ψηφιακοποίηση, παρέχοντας προηγμένες δικτυακές υποδομές, καινοτόμες, εξατομικευμένες λύσεις IT και cloud. Πρόσφατες συμφωνίες περιλαμβάνουν τη σύμβαση-πλαίσιο με την Υπηρεσία Επικοινωνιών και Πληροφοριών του ΝΑΤΟ (NCIA) για την δημιουργία σύγχρονων τεχνολογικών υποδομών και την παροχή συμβουλευτικών υπηρεσιών. Στον ΟΤΕ έχουν επίσης ανατεθεί αρκετές συμβάσεις στον ιδιωτικό τομέα, συμπεριλαμβανομένης της παροχής υπηρεσιών διαχείρισης δικτύου, συστημάτων ERP, υποδομών οπτικών ινών κ.λπ.

Η λειτουργική κερδοφορία στην Ελλάδα αυξήθηκε κατά 1,5% στο τρίμηνο, στα €353,1 εκατ. σύμφωνα με τις πρόσφατες τάσεις, ενώ το περιθώριο κέρδους παρέμεινε υψηλό στα 42,4%. Η σταθερή αύξηση των εσόδων από υπηρεσίες κινητής σε συνδυασμό με την αποτελεσματική διαχείριση κόστους αντιστάθμισαν τα χαμηλότερα έσοδα από τις εγχώριες ροές χονδρικής και το υψηλότερο ενεργειακό κόστος κατά περίπου €6 εκατ. στο τρίμηνο.

**ρουμανια**

|  |  |  |  |  |  |
| --- | --- | --- | --- | --- | --- |
| **Λειτουργικά στοιχεία** | **Q3'24** | **Q3'23** | **y-o-y****%** | ***y-o-y*** ***+/-***  | **Q3’24 καθαρές προσθήκες** |
| Συνδρομητές κινητής | **3.547.121** | **3.899.095** | **-9,0%** | **(351.974)** | **(53.749)** |
|  *Πελάτες συμβολαίου* | *1.959.927* | *1.882.952* | *+4,1%* | *76.975* | *8.776* |
|  *Πελάτες καρτοκινητής* | *1.587.194* | *2.016.143* | *-21,3%* | *(428.949)* | *(62.525)* |

|  |  |  |  |  |  |  |
| --- | --- | --- | --- | --- | --- | --- |
|  **Εκατ. €** | **Q3'24** | **Q3'23** | **y-o-y** | **9M'24** | **9M'23** | **y-o-y** |
| **Κύκλος Εργασιών** | **66,4** | **71,1** | **-6,6%** | **199,3** | **209,4** | **-4,8%** |
| Έσοδα από υπηρεσίες κινητής | 40,2 | 47,6 | -15,5% | 117,4 | 141,7 | -17,1% |
| Λοιπά Έσοδα | 26,2 | 23,5 | +11,5% | 81,9 | 67,7 | +21,0% |
| **Προσαρμοσμένο EBITDA (AL)** |  **(3,0)** |  **4,6**  | **-** | **(0,3)** | **12,9**  | **-** |
| ***Περιθώριο (%)*** | ***-4,5%*** | ***6,5%*** | ***-*** | ***-0,2%*** | ***6,2%*** | ***-*** |

Τα συνολικά έσοδα της Telekom Romania Mobile (TKRM) διαμορφώθηκαν σε €66,4 εκατ. στο τρίμηνο, μειωμένα κατά 6,6% σε σύγκριση με την αντίστοιχη περίοδο του 2023. Τα έσοδα από υπηρεσίες κινητής επηρεάστηκαν από το δύσκολο ανταγωνιστικό περιβάλλον, καθώς και από τη μείωση στα τέλη τερματισμού. Μία περαιτέρω μείωση 50% στα τέλη τερματισμού είναι σε ισχύ από τις αρχές του 2024. Τα λοιπά έσοδα σημείωσαν αύξηση στο τρίμηνο, αποτυπώνοντας κυρίως τις υψηλότερες πωλήσεις συσκευών.

Οι θετικές προσθήκες πελατών συμβολαίου συνεχίζονται, με την κινητή Ρουμανίας να πετυχαίνει αύξηση στους συνδρομητές συμβολαίου, καταγράφοντας άνοδο 4,1% ετησίως, σε 1,96 εκατομμύρια. Οι συνολικές καθαρές προσθήκες συνδρομητών το τρίμηνο ανήλθαν στις 9 χιλιάδες.

Τον Οκτώβριο του 2024, η φορολογική αρχή της Ρουμανίας επέβαλε στην Telekom Romania Mobile (TKRM) €33,5 εκατ. πρόσθετες φορολογικές επιβαρύνσεις στο πλαίσιο ελέγχου των οικονομικών χρήσεων 2017-2021. Το ποσό αυτό περιλαμβάνεται στις οικονομικές καταστάσεις, αλλά δεν επηρεάζει το Προσαρμοσμένο EBITDA (AL) ή τα Προσαρμοσμένα Κέρδη για την περίοδο (βλ. Εναλλακτικούς Δείκτες Μέτρησης Απόδοσης).

H κερδοφορία στην TKRM ήταν αρνητική στο τρίμηνο, συνολικού ύψους (€3) εκατ., επηρεασμένη από πίεση στα έσοδα και ορισμένα στοιχεία σχετιζόμενα με τον φορολογικό έλεγχο. Εξαιρουμένης της επίδρασης των εν λόγω στοιχείων, η κερδοφορία θα ήταν περίπου €1 εκατ. στο τρίμηνο.

**γεγονοτα τριμηνου**

**ΟΤΕ και Nova σε αμοιβαία χονδρική διάθεση αθλητικών καναλιών**

Στις 16 Ιουλίου 2024 ο ΟΤΕ και η NOVA Telecommunications & Media Μονοπρόσωπη Α.Ε. ("τα Μέρη") σύναψαν συμφωνία σχετικά με την αμοιβαία χονδρική διάθεση των αθλητικών τους καναλιών, τα οποία μέχρι στιγμής προσφέρονταν αποκλειστικά στην πλατφόρμα του κάθε Μέρους. Η συμφωνία θα επιτρέψει σε κάθε ένα από τα Μέρη να προσφέρει σημαντικά βελτιωμένες υπηρεσίες Pay-TV στους Έλληνες συνδρομητές, παρέχοντας τους τη δυνατότητα να έχουν πρόσβαση σε πιο πλούσιο αθλητικό περιεχόμενο με μία συνδρομή. Η συμφωνία, η οποία αναμένεται να οδηγήσει στην ανάπτυξη της συνολικής αγοράς συνδρομητικής τηλεόρασης, θα αποτελέσει μια αποτελεσματική πολιτική δράσης κατά της πειρατείας, η οποία πλήττει τη συνδρομητική τηλεόραση, τους παρόχους περιεχομένου και τα έσοδα του ελληνικού δημοσίου.

**Πρόγραμμα απόκτησης ιδίων μετοχών**

Κατά την περίοδο 26 Φεβρουαρίου 2024 μέχρι και 30 Σεπτεμβρίου 2024 η Εταιρεία απέκτησε 6.672.125 μετοχές με μέση τιμή αγοράς €14,06 ανά μετοχή. Εκ του συνόλου αυτού, 3.381.933 μετοχές που αποκτήθηκαν κατά την περίοδο 26 Φεβρουαρίου 2024 μέχρι και 31 Μαΐου 2024, ακυρώθηκαν και διαγράφηκαν από το Χρηματιστήριο Αθηνών μαζί με 1.926.507 μετοχές που είχαν αποκτηθεί στο πλαίσιο προηγούμενου προγράμματος. Μέχρι και 30 Σεπτεμβρίου 2024, η Εταιρεία κατείχε 3.290.192 ίδιες μετοχές.

**Η Φορολογική Αρχή της Ρουμανίας (ANAF) επέβαλε €33,5 εκατ. πρόσθετες φορολογικές επιβαρύνσεις για τις οικονομικές χρήσεις 2017-2021**

Στις 18 Οκτωβρίου 2024, ο ΟΤΕ ανακοίνωσε ότι στο πλαίσιο ελέγχου των Οικονομικών Χρήσεων 2017-2021 της 100% θυγατρικής του Telekom Romania Mobile (“TKRM”), η Φορολογική Αρχή της Ρουμανίας (ANAF) επέβαλε 33,5 εκατομμύρια ευρώ πρόσθετες φορολογικές επιβαρύνσεις, που σχετίζονται με εκτιμώμενους εσφαλμένους υπολογισμούς ΦΠΑ και φόρου εισοδήματος εταιρειών. Η TKRM προχώρησε στην πληρωμή του ποσού, ενώ έχει αιτηθεί επιτυχώς να κάνει χρήση του διατάγματος 107/2024 της Ρουμανίας, το οποίο προβλέπει την απαλλαγή από κυρώσεις, τόκους και προσαυξήσεις εάν καταβληθεί το αρχικό ποσό. Παράλληλα, η TKRM θα καταθέσει αίτηση για την ακύρωση των πορισμάτων του φορολογικού ελέγχου ενώπιον των αρμόδιων δικαστηρίων, σύμφωνα με την ισχύουσα νομοθεσία. Τα παραπάνω ποσά αφορούν προηγούμενες χρήσεις και δεν επηρεάζουν τις οργανικές επιδόσεις του Ομίλου.

**μεταγενεστερα γεγονοτα**

**νοτα τριμηνου**

**Αποπληρωμή ομολόγου**

Στις 24 Οκτωβρίου 2024, αποπληρώθηκε στη λήξη του το ομόλογο σταθερού επιτοκίου ύψους €40 εκατ. το οποίο είχε εκδοθεί στο πλαίσιο του Προγράμματος Έκδοσης Ομολόγων Μεσοπρόθεσμης Διάρκειας της OTE PLC και είχε πλήρως αναληφθεί από την Deutsche Telekom AG.

**Πιθανή Πώληση Telekom Romania Mobile**

Στις 31 Οκτωβρίου 2024, ο ΟΤΕ ανακοίνωσε ότι έχει ξεκινήσει διαπραγματεύσεις για την πώληση της Telekom Romania Mobile (“TKRM”) με την Digi Romania S.A και την Vodafone Romania S.A. Τα μέρη έχουν υπογράψει μνημόνιο συνεργασίας (MoU) και βρίσκονται στη διαδικασία υποβολής αίτησης προς έγκριση στις αρμόδιες αρχές της Ρουμανίας (RCC, FDI, ANCOM). Το μνημόνιο συνεργασίας προβλέπει ότι ορισμένα περιουσιακά στοιχεία της TKRM θα αποκτηθούν από την Digi, ενώ τα υπόλοιπα περιουσιακά στοιχεία και η Εταιρεία θα αποκτηθούν από τη Vodafone Romania. Η ολοκλήρωση της συναλλαγής υπόκειται στην υπογραφή της Σύμβασης Αγοράς Μετοχών και της τεκμηρίωσης της συναλλαγής, καθώς και σε εγκρίσεις από ρυθμιστικές αρχές.

**Απόσχιση του κλάδου παθητικών υποδομών κινητής**

Στις 13 Νοεμβρίου 2024, το Διοικητικό Συμβούλιο του ΟΤΕ αποφάσισε την έναρξη διαδικασίας διάσπασης δια της απόσχισης του κλάδου παθητικών υποδομών κινητής και τη σύσταση για τον σκοπό αυτό νέας εταιρείας. Η απόσχιση θα πραγματοποιηθεί σύμφωνα με τις διατάξεις του Ν. 4601/2019, του Ν. 4548/2018, του Ν. 4172/2013 και του Ν. 4438/2016. Ως ημερομηνία σύνταξης ισολογισμού/λογιστικής κατάστασης μετασχηματισμού ορίσθηκε η 30ή Νοεμβρίου. Με την ανωτέρω απόφαση επιδιώκεται η βελτιστοποίηση της εταιρικής δομής, της επιχειρησιακής αποτελεσματικότητας και η δημιουργία αξίας στον Όμιλο OTE. Η ολοκλήρωση της διαδικασίας απόσχισης τελεί υπό την αίρεση των απαιτούμενων εγκρίσεων από το Διοικητικό Συμβούλιο και τη Γενική Συνέλευση των μετόχων της Εταιρείας καθώς και της λήψης των αναγκαίων εγκρίσεων από τις αρμόδιες Αρχές.

**Λεπτομέρειες Τηλεδιάσκεψης**

**Πέμπτη, 14 Νοεμβρίου, 2024**

13:00pm (EEST), 11:00am (BST), 12:00pm (CEST), 06:00am (EDT)

Ελλάδα +30 210 9460 800

Γερμανία +49 (0) 69 2222 4493

Ηνωμένο Βασίλειο & Διεθνή + 44 (0) 203 059 5872

ΗΠΑ +1 516 447 5632

Συνιστούμε να καλέσετε οποιονδήποτε από τους παραπάνω αριθμούς 5 έως 10 λεπτά πριν την έναρξη της Τηλεδιάσκεψης.

Η τηλεδιάσκεψη θα πραγματοποιηθεί σε πραγματικό χρόνο μετάδοσης μέσω διαδικτύου και μπορείτε να εγγραφείτε μέσω σύνδεσης στο:

<https://87399.themediaframe.eu/links/otegroup241114.html>

*Αν δυσκολεύεστε να συνδεθείτε μπορείτε να καλέσετε στο: + 30 210 9460803*

***ns.html***

**Δήλωση Αποποίησης Ευθύνης**

Η παρούσα ανακοίνωση περιλαμβάνει ορισμένες δηλώσεις που αφορούν σε μελλοντικές εξελίξεις. Οι εν λόγω δηλώσεις υπόκεινται σε κινδύνους και αβεβαιότητες που θα μπορούσαν να επηρεάσουν ουσιωδώς τα αναμενόμενα αποτελέσματα. Οι εν λόγω κίνδυνοι και αβεβαιότητες περιλαμβάνουν, μεταξύ άλλων, τη μεταβολή των οικονομικών, χρηματοοικονομικών, επιχειρηματικών ή άλλων συνθηκών της αγοράς. Συνεπώς, συνιστάται στους αναγνώστες να μη βασιστούν στις δηλώσεις που αφορούν σε μελλοντικές εξελίξεις. Το περιεχόμενο της παρούσας ανακοίνωσης δεν πρέπει να ερμηνευθεί ως πρόβλεψη κερδών και δεν υπάρχει εγγύηση ότι οι εν λόγω δηλώσεις και προβλέψεις θα πραγματοποιηθούν. Συνιστάται στους αποδέκτες της παρούσας να μην αποδώσουν αδικαιολόγητη βαρύτητα στις εν λόγω δηλώσεις, οι οποίες απηχούν τις θέσεις του Ομίλου μόνο κατά την ημερομηνία της παρούσας ανακοίνωσης, και να προβούν σε δική τους ανεξάρτητη ανάλυση και απόφαση σε σχέση με τις περιόδους στις οποίες αφορούν οι προβλέψεις.

**Πίνακες που ακολουθούν**

1. Εναλλακτικοί Δείκτες Μέτρησης Απόδοσης (“ΕΔΜΑ”)
2. Κατάσταση Χρηματοοικονομικής Θέσης (Ενοποιημένη) της 30ης Σεπτεμβρίου 2024 και της 31ης Δεκεμβρίου 2023.
3. Ενοποιημένη Κατάσταση Αποτελεσμάτων για το τρίμηνο που έληξε στις 30Σεπτεμβρίου 2024 και συγκριτική με το 2023
4. Ενοποιημένη Κατάσταση Ταμειακών Ροών για το τρίμηνο που έληξε στις 30 Σεπτεμβρίου 2024 και συγκριτική με το 2023
5. **ΕΝΑΛΛΑΚΤΙΚΟΙ ΔΕΙΚΤΕΣ ΜΕΤΡΗΣΗΣ ΑΠΟΔΟΣΗΣ**

Ο Όμιλος χρησιμοποιεί Εναλλακτικούς Δείκτες Μέτρησης Απόδοσης («ΕΔΜΑ”) στο πλαίσιο λήψης αποφάσεων σχετικά με τον χρηματοοικονομικό, λειτουργικό και στρατηγικό σχεδιασμό του καθώς και για την αξιολόγηση και την αποτύπωση των επιδόσεών του. Οι ΕΔΜΑ εξυπηρετούν στην καλύτερη κατανόηση των χρηματοοικονομικών και λειτουργικών αποτελεσμάτων του Ομίλου, της χρηματοοικονομικής του θέσης καθώς και της κατάστασης ταμειακών ροών. Οι ΕΔΜΑ καθώς και οι αντίστοιχοι προσαρμοσμένοι δείκτες υπολογίζονται χρησιμοποιώντας τα ποσά της ενοποιημένης χρηματοοικονομικής θέσης (πίνακας II), της ενοποιημένης κατάστασης αποτελεσμάτων (πίνακας III) και της ενοποιημένης κατάστασης ταμειακών ροών (πίνακας IV) καθώς και τα παρακάτω στοιχεία, τα οποία λόγω της φύσης τους επηρεάζουν την συγκρισιμότητα των μεγεθών. Δεδομένου ότι αυτά τα κόστη ή οι καταβολές είναι σημαντικού μεγέθους και μη περιοδικά, είναι κοινή πρακτική του κλάδου να εξαιρούνται από τον υπολογισμό των ΕΔΜΑ και των προσαρμοσμένων δεικτών ώστε να διευκολυνθεί η σύγκριση μεταξύ των εταιρειών της αγοράς τηλεπικοινωνιών και να κατανοήσει ο επενδυτής καλύτερα τις επιδόσεις του Ομίλου που επιτυγχάνονται από την συνεχιζόμενη δραστηριότητα. Οι εναλλακτικοί δείκτες (ΕΔΜΑ) θα πρέπει να λαμβάνονται υπόψη πάντα σε συνδυασμό με τα οικονομικά αποτελέσματα που έχουν συνταχθεί σύμφωνα με τα ΔΠΧΑ και σε καμία περίπτωση δεν αντικαθιστούν αυτά.

1. **Κόστη ή καταβολές σχετιζόμενα με προγράμματα εθελούσιας αποχώρησης:** Τα κόστη ή καταβολές σχετιζόμενα με προγράμματα εθελούσιας αποχώρησης εμπεριέχουν το κόστος των κινήτρων που δίνονται στους εργαζόμενους για να συμμετέχουν στο πρόγραμμα, καθώς και τις εισφορές στο ταμείο κοινωνικής ασφάλισης για την αποχώρηση / συνταξιοδότηση των εργαζομένων πριν από το προβλεπόμενο έτος ηλικίας για πλήρη σύνταξη. Τα κόστη αυτά συμπεριλαμβάνονται στην κατάσταση αποτελεσμάτων καθώς και στην κατάσταση ταμειακών ροών στις γραμμές «Κόστη σχετιζόμενα με προγράμματα εθελούσιας αποχώρησης» και «καταβολές προγραμμάτων εθελούσιας αποχώρησης», αντίστοιχα.
2. **Έξοδα ή καταβολές σχετιζόμενα με λοιπά προγράμματα αναδιοργάνωσης:** Τα έξοδα αναδιοργάνωσης περιλαμβάνουν κόστη που δεν σχετίζονται με την κύρια δραστηριότητα του Ομίλου, τα οποία προκύπτουν από σημαντικές αλλαγές στον τρόπο λειτουργίας της επιχείρησης. Αφορούν κυρίως έξοδα αναδιάρθρωσης που σχετίζονται με την διαχείριση του χαρτοφυλακίου του Ομίλου.
3. **Κόστη ή καταβολές σχετιζόμενα με τον φορ/κο έλεγχο της TKRM για τις χρήσεις 2017-2021:** Τα κόστη ή καταβολές που σχετίζονται με τον φορολογικό έλεγχο της Ρουμανίας περιλαμβάνουν πρόσθετες φορολογικές επιβαρύνσεις από εσφαλμένους υπολογισμούς ΦΠΑ και φόρου εισοδήματος εταιρειών, οι οποίες επιβλήθηκαν από τη ρουμανική φορολογική αρχή (ANAF) μετά τον φορολογικό έλεγχο των οικονομικών χρήσεων 2017-2021.
4. **Καταβολές για αγορά φάσματος:** Οι καταβολές για αγορά φάσματος περιλαμβάνουν τα ποσά που πληρώθηκαν για την απόκτηση αδειών μέσω διαγωνισμών που διεξάγει η Ρυθμιστική Αρχή για τη μετάδοση σημάτων μέσω συγκεκριμένων ζωνών του ηλεκτρομαγνητικού φάσματος.

**Ορισμοί και συμφωνία των Εναλλακτικών Δεικτών Μέτρησης Απόδοσης (‘’ΕΔΜΑ’’)**

**Καθαρός Δανεισμός**

O Καθαρός Δανεισμός χρησιμοποιείται για να αξιολογηθεί η κεφαλαιακή διάρθρωση του Ομίλου και η δυνατότητα μόχλευσης. Ο καθαρός δανεισμός υπολογίζεται προσθέτοντας στα μακροπρόθεσμα δάνεια, το βραχυπρόθεσμο μέρος μακροπρόθεσμων δανείων, τα βραχυπρόθεσμα δάνεια, τις λοιπές χρηματοοικονομικές υποχρεώσεις και αφαιρώντας από το σύνολο τα ταμειακά διαθέσιμα και ισοδύναμα. Μετά την εφαρμογή του ΔΠΧΑ 16 οι χρηματοοικονομικές υποχρεώσεις που σχετίζονται με μισθώσεις περιλαμβάνονται στον υπολογισμό του Καθαρού Δανεισμού.

|  |  |  |
| --- | --- | --- |
| **Όμιλος - (Ευρώ εκατ.)** | **30/09/2024** | **30/09/2023** |
| Μακροπρόθεσμα δάνεια | 848,3  | 859,0  |
| Βραχυπρόθεσμο μέρος μακροπρόθεσμων δανείων | -  | 23,1  |
| Βραχυπρόθεσμα δάνεια | 40,0  | 80,0  |
| Υποχρεώσεις από μισθώσεις (μακροπρόθεσμο μέρος) | 185,2  | 168,3  |
| Υποχρεώσεις από μισθώσεις (βραχυπρόθεσμο μέρος) | 64,1  | 57,3  |
| Χρηματοοικονομικές υποχρεώσεις σχετιζόμενες με ηλεκτρονικά πορτοφόλια | 8,8  | 3,3  |
| Ταμειακά διαθέσιμα και ταμειακά ισοδύναμα | (462,1) | (519,1) |
| **Καθαρός Δανεισμός** | **684,3**  | **671,9**  |

**EBITDA - Προσαρμοσμένο EBITDA - Προσαρμοσμένο EBITDA μετά από μισθώσεις (AL)**

* Ο δείκτης EBITDA προέρχεται απευθείας από τις χρηματοοικονομικές καταστάσεις του Ομίλου, γραμμή «Λειτουργικά κέρδη προ χρηματοοικονομικών και επενδυτικών δραστηριοτήτων, αποσβέσεων και απομειώσεων» της Κατάστασης Αποτελεσμάτων. Ο δείκτης EBITDA ορίζεται ως το σύνολο του κύκλου εργασιών συν τα λοιπά λειτουργικά έσοδα μείον το σύνολο των λειτουργικών εξόδων πριν από αποσβέσεις και απομειώσεις. Ο δείκτης EBITDA εξυπηρετεί στην καλύτερη ανάλυση των λειτουργικών αποτελεσμάτων του Ομίλου.
* Το προσαρμοσμένο EBITDA υπολογίζεται εξαιρώντας την επίδραση από τα κόστη σχετιζόμενα με προγράμματα εθελούσιας αποχώρησης, λοιπά έξοδα αναδιοργάνωσης και κόστη που σχετίζονται με τον φορολογικό έλεγχο της TKRM για τις χρήσεις 2017-2021.
* Προσαρμοσμένο EBITDA μετά από μισθώσεις (AL): Mετά την εφαρμογή του ΔΠΧΑ 16 σχετικά με τις μισθώσεις, είναι κοινή πρακτική του κλάδου η χρήση του EBITDA μετά από μισθώσεις (AL) ή του Προσαρμοσμένου EBITDA μετά από μισθώσεις (AL) προκειμένου να διευκολυνθεί η σύγκριση μεταξύ των εταιρειών της αγοράς τηλεπικοινωνιών καθώς και η σύγκριση με τα ιστορικά στοιχεία. Το Προσαρμοσμένο EBITDA μετά από μισθώσεις (AL) ορίζεται ως το Προσαρμοσμένο EBITDA αφαιρώντας τις αποσβέσεις και τους τόκους που σχετίζονται με μισθώσεις.

Τα περιθώρια EBITDA, Προσαρμοσμένο EBITDA και Προσαρμοσμένο EBITDA μετά από μισθώσεις (AL) (%) υπολογίζονται διαιρώντας τα αντίστοιχα EBITDA με το σύνολο του κύκλου εργασιών.

|  |  |  |  |
| --- | --- | --- | --- |
| **Q3’24 (Ευρώ εκατ.)** | **Όμιλος** | **Ελλάδα** | **Ρουμανία** |
| **Q3'24** | **Q3'23** | **Q3'24** | **Q3'23** | **Q3'24** | **Q3'23** |
| **Σύνολο κύκλου εργασιών** | 897,2 | 881,0 | 832,5 | 811,8 | 66,4 | 71,1 |
| Λοιπά λειτουργικά έσοδα | 1,4 | 4,4 | 0,9 | 2,6 | 0,4 | 1,8 |
| Σύνολο λειτουργικών εξόδων πριν από αποσβέσεις και απομειώσεις | (553,3) | (519,1) | (469,7) | (456,3) | (85,2) | (64,7) |
| **EBITDA** | **345,3** | **366,3** | **363,7** | **358,1** | **(18,4)** | **8,2** |
| Κόστη σχετιζόμενα με προγράμματα εθελούσιας αποχώρησης | 2,7 | 3,9 | 2,5  | 3,9  | 0,2  | -  |
| Λοιπά έξοδα αναδιοργάνωσης  | 2,0 | - | 1,0  | -  | 1,0  | -  |
| Κόστη σχετιζόμενα με τον φορ/κο έλεγχο της TKRM για τις χρήσεις 2017-2021 | 19,7 | - | -  | -  | 19,7  | -  |
| **Προσαρμοσμένο EBITDA** | **369,7** | **370,2** | **367,2** | **362,0** | **2,5** | **8,2** |
| Αποσβέσεις περιουσιακών στοιχείων με δικαίωμα χρήσης | (17,1) | (15,5) | (12,3) | (12,2) | (4,8) | (3,3) |
| Τόκοι επί των υποχρεώσεων από μισθώσεις | (2,5) | (2,1) | (1,8) | (1,8) | (0,7) | (0,3) |
| **Προσαρμοσμένο EBITDA (AL)** | **350,1** | **352,6** | **353,1** | **348,0** | **(3,0)** | **4,6** |
| ***περιθώριο %*** | ***39,0%*** | ***40,0%*** | ***42,4%*** | ***42,9%*** | ***-4,5%*** | ***6,5%*** |

|  |  |  |  |
| --- | --- | --- | --- |
| **9M’24 (Ευρώ εκατ.)** | **Όμιλος** | **Ελλάδα** | **Ρουμανία** |
| **9M'24** | **9M’23** | **9M'24** | **9M’23** | **9M'24** | **9M’23** |
| **Σύνολο κύκλου εργασιών** | 2.685,5 | 2.538,7 | 2.490,9 | 2.334,6 | 199,3 | 209,4 |
| Λοιπά λειτουργικά έσοδα | 5,4  | 8,6  | 4,0  | 5,5  | 1,4 | 3,1 |
| Σύνολο λειτουργικών εξόδων πριν από αποσβέσεις και απομειώσεις | (1.681,7) | (1.516,8) | (1.482,1) | (1.339,0) | (204,3) | (183,1) |
| **EBITDA** | **1.009,2** | **1.030,5** | **1.012,8** | **1.001,1** | **(3,6)** | **29,4** |
| Κόστη σχετιζόμενα με προγράμματα εθελούσιας αποχώρησης | 31,3 | 30,5 | 31,1  | 30,1  | 0,2  | 0,4  |
| Λοιπά έξοδα αναδιοργάνωσης  | 2,0 | 0,8 | 1,0  | -  | 1,0  | 0,8  |
| Κόστη σχετιζόμενα με τον φορ/κο έλεγχο της TKRM για τις χρήσεις 2017-2021 | 19,7 | - | -  | -  | 19,7  | -  |
| **Προσαρμοσμένο EBITDA** | **1.062,2** | **1.061,8** | **1.044,9** | **1.031,2** | **17,3** | **30,6** |
| Αποσβέσεις περιουσιακών στοιχείων με δικαίωμα χρήσης | (52,0) | (53,8) | (36,3) | (37,5) | (15,7) | (16,3) |
| Τόκοι επί των υποχρεώσεων από μισθώσεις | (7,4) | (6,6) | (5,5) | (5,2) | (1,9) | (1,4) |
| **Προσαρμοσμένο EBITDA (AL)** | **1.002,8** | **1.001,4** | **1.003,1** | **988,5** | **(0,3)** | **12,9** |
| ***περιθώριο %*** | ***37,3%*** | ***39,4%*** | ***40,3%*** | ***42,3%*** | ***-0,2%*** | ***6,2%*** |

**Επενδύσεις (και προσαρμοσμένες επενδύσεις) σε πάγια περιουσιακά στοιχεία**

Οι επενδύσεις σε πάγια περιουσιακά στοιχεία προκύπτουν απευθείας από τις χρηματοοικονομικές καταστάσεις του Ομίλου, γραμμή «Αγορά ενσώματων και άυλων παγίων περιουσιακών στοιχείων» της κατάστασης Ταμειακών Ροών. Ο Όμιλος χρησιμοποιεί αυτόν τον «ΕΔΜΑ» για να εξασφαλίσει ότι η χρήση των ταμειακών διαθεσίμων γίνεται σύμφωνα με την ευρύτερη στρατηγική του Ομίλου για τη διαχείριση αυτών. Οι Προσαρμοσμένες επενδύσεις σε πάγια περιουσιακά στοιχεία υπολογίζονται αφαιρώντας από τις αγορές ενσώματων και άυλων παγίων περιουσιακών στοιχείων τις καταβολές για αγορά φάσματος.

|  |  |  |  |  |
| --- | --- | --- | --- | --- |
| **Όμιλος -(Ευρώ εκατ.)** | **Q3'24** | **Q3'23** | **9M'24** | **9M'23** |
| Αγορά ενσώματων και άυλων παγίων περιουσιακών στοιχείων –(Επενδύσεις σε πάγια περιουσιακά στοιχεία) | (159,4) | (183,3) | (433,0) | (429,9) |
| Καταβολές για αγορά φάσματος | - | - | -  | -  |
| **Προσαρμοσμένες επενδύσεις σε πάγια περιουσιακά στοιχεία** | **(159,4)** | **(183,3)** | **(433,0)** | **(429,9)** |

**Ελεύθερες Ταμειακές Ροές- Ελεύθερες Ταμειακές Ροές μετά από μισθώσεις (AL)**

Oι Ελεύθερες Ταμειακές Ροές ορίζονται ως οι καθαρές ταμειακές εισροές από λειτουργικές δραστηριότητες μετά την αγορά ενσώματων και άυλων παγίων περιουσιακών στοιχείων προσθέτοντας τους πιστωτικούς τόκους εισπραχθέντες. Οι Ελεύθερες Ταμειακές Ροές μετά από μισθώσεις (AL) υπολογίζονται αφαιρώντας από τις Ελεύθερες Ταμειακές Ροές την αποπληρωμή υποχρεώσεων από μισθώσεις.

Οι Ελεύθερες Ταμειακές Ροές μετά από μισθώσεις (AL) εξυπηρετούν στη μέτρηση των ταμειακών διαθεσίμων που προκύπτουν από τις λειτουργικές δραστηριότητες του Ομίλου ενώ διευκολύνουν ώστε να αξιολογηθούν καλύτερα οι ταμειακές επιδόσεις του Ομίλου καθώς και η δυνατότητα αποπληρωμής του χρέους, η διανομή μερίσματος και η διατήρηση αποθεματικού.

|  |  |  |  |  |
| --- | --- | --- | --- | --- |
| **Όμιλος ΟΤΕ (Ευρώ εκατ.)** | **Q3'24** | **Q3'23** | **9M'24** | **9M'23** |
| Καθαρές ταμειακές εισροές από λειτουργικές δραστηριότητες | 268,3  | 227,2  | 818,3  | 881,5  |
| Αγορά ενσώματων και άυλων παγίων περιουσιακών στοιχείων | (159,4) | (183,3) | (433,0) | (429,9) |
| Πιστωτικοί τόκοι εισπραχθέντες | 2,4  | 1,9  | 9,8  | 7,2  |
| **Ελεύθερες Ταμειακές Ροές** | **111,3**  | **45,8**  | **395,1**  | **458,8**  |
| Αποπληρωμή υποχρεώσεων από μισθώσεις | (16,1) | (18,8) | (51,6) | (61,7) |
| **Ελεύθερες Ταμειακές Ροές μετά από μισθώσεις (AL)** | **95,2**  | **27,0**  | **343,5**  | **397,1**  |

**Προσαρμοσμένα Καθαρά Κέρδη σε μετόχους της Εταιρείας**

Τα προσαρμοσμένα καθαρά κέρδη που κατανέμονται στους μετόχους της Εταιρείας διευκολύνουν στην ανάλυση της καθαρής κερδοφορίας του Ομίλου εξαιρουμένης της επίδρασης μη επαναλαμβανόμενων ή μη περιοδικών στοιχείων και στη σύγκριση των επιδόσεων σε σχέση με προηγούμενες περιόδους. Για την αντίστοιχη περίοδο του 2024 και την συγκρινόμενη περίοδο του 2023, έχει ληφθεί υπόψη η επίδραση από προγράμματα εθελούσιας αποχώρησης, από έξοδα αναδιοργάνωσης, κόστη σχετιζόμενα με τον φορολογικό έλεγχο της TKRM για τις χρήσεις 2017-2021, ζημιά από πώληση συμμετοχής, αντιστροφή πρόβλεψης σχετιζόμενη με πώληση περιουσιακών στοιχείων και επίδραση στο φόρο εισοδήματος σχετιζόμενη με τον φορολογικό έλεγχο της TKRM για τις χρήσεις 2017-2021.

|  |  |  |  |  |
| --- | --- | --- | --- | --- |
| **Όμιλος ΟΤΕ (Ευρώ εκατ.)**  | **Q3'24** | **Q3'23** | **9M'24** | **9M'23** |
| **Καθαρά κέρδη σε μετόχους της Εταιρείας** | **153,6** | **150,0** | **414,3** | **397,2** |
| Κόστη σχετιζόμενα με προγράμματα εθελούσιας αποχώρησης | 2,2 | 3,1 | 24,5 | 23,9 |
| Έξοδα αναδιοργάνωσης  | 1,8 | - | 1,8 | 0,8 |
| Κόστη σχετιζόμενα με τον φορ/κο έλεγχο της TKRM για τις χρήσεις 2017-2021 | 19,7 | - | 19,7 | - |
| Ζημιά από πώληση συμμετοχής | 1,9 | - | 1,9 | - |
| Αντιστροφή πρόβλεψης σχετιζόμενη με πώληση περιουσιακών στοιχείων | (30,8) | - | (30,8) | - |
| Επίδραση στο φόρο εισοδήματος σχετιζόμενη με τον φορολογικό έλεγχο της TKRM για τις χρήσεις 2017-2021 | 13,8 | - | 13,8 | - |
| **Προσαρμοσμένα Καθαρά κέρδη σε μετόχους της Εταιρείας** | **162,2** | **153,1** | **445,2** | **421,9** |

**ΙΙ. ΚΑΤΑΣΤΑΣΗ XΡΗΜΑΤΟΟΙΚΟΝΟΜΙΚΗΣ ΘΕΣΗΣ**

|  |  |  |
| --- | --- | --- |
|  **(Ευρώ εκατ.)** | **30/09/2024** | **31/12/2023** |
| **ΠΕΡΙΟΥΣΙΑΚΑ ΣΤΟΙΧΕΙΑ** |  |  |
| **Μη κυκλοφορούντα περιουσιακά στοιχεία** |  |  |
| Ενσώματα πάγια | 2.241,5 | 2.188,3  |
| Περιουσιακά στοιχεία με δικαίωμα χρήσης | 259,7 | 258,4  |
| Υπεραξία | 376,6 | 376,6  |
| Τηλεπικοινωνιακές άδειες | 239,8 | 264,0  |
| Λοιπά άυλα περιουσιακά στοιχεία | 288,5 | 263,1  |
| Συμμετοχές | 0,1 | 0,1  |
| Δάνεια σε ασφαλιστικά ταμεία | 57,6 | 60,7  |
| Αναβαλλόμενες φορολογικές απαιτήσεις | 184,5 | 185,0  |
| Κόστος συμβάσεων | 25,1 | 28,7  |
| Λοιπά μη κυκλοφορούντα περιουσιακά στοιχεία | 76,3 | 77,3  |
| **Σύνολο μη κυκλοφορούντων περιουσιακών στοιχείων** | **3.749,7** | **3.702,2**  |
| **Κυκλοφορούντα περιουσιακά στοιχεία** |  |  |
| Αποθέματα | 54,3 | 58,9  |
| Πελάτες | 588,2 | 537,6  |
| Λοιπά χρηματοοικονομικά περιουσιακά στοιχεία | 7,2 | 5,6  |
| Συμβατικά περιουσιακά στοιχεία  | 70,4 | 63,9  |
| Λοιπά κυκλοφορούντα περιουσιακά στοιχεία | 117,9 | 103,7  |
| Δεσμευμένα ταμειακά διαθέσιμα | 0,7 | 0,6  |
| Ταμειακά διαθέσιμα και ταμειακά ισοδύναμα | 462,1 | 463,9  |
| **Σύνολο κυκλοφορούντων περιουσιακών στοιχείων** | **1.300,8** | **1.234,2**  |
| **ΣΥΝΟΛΟ ΠΕΡΙΟΥΣΙΑΚΩΝ ΣΤΟΙΧΕΙΩΝ** | **5.050,5**  | **4.936,4**  |
| **ΙΔΙΑ ΚΕΦΑΛΑΙΑ ΚΑΙ ΥΠΟΧΡΕΩΣΕΙΣ** |  |  |
| **Ίδια κεφάλαια που αναλογούν στους μετόχους της Εταιρείας** |  |  |
| Μετοχικό κεφάλαιο |  1.167,9  | 1.182,9  |
| Αποθεματικό υπέρ το άρτιο  |  416,5  | 422,8  |
| Ίδιες μετοχές  |  (46,9) | (25,3) |
| Τακτικό αποθεματικό |  440,7  | 440,7  |
| Συναλλαγματικές διαφορές και λοιπά αποθεματικά |  (147,4) | (148,2) |
| Υπόλοιπο κερδών εις νέο |  136,0  | 70,4  |
| **Σύνολο ιδίων κεφαλαίων που αναλογούν στους****μετόχους της Εταιρείας** | **1.966,8** | **1.943,3**  |
| Μη ελέγχουσες συμμετοχές | - | 0,5  |
| **Σύνολο ιδίων κεφαλαίων** | **1.966,8** | **1.943,8**  |
| **Μακροπρόθεσμες υποχρεώσεις** |  |  |
| Μακροπρόθεσμα δάνεια | 848,3 | 847,7  |
| Πρόβλεψη αποζημίωσης προσωπικού λόγω εξόδου από την υπηρεσία | 99,3 | 107,0  |
| Πρόβλεψη για λογαριασμό νεότητας | 71,0 | 75,9  |
| Συμβατικές υποχρεώσεις | 84,6 | 84,9  |
| Υποχρεώσεις από μισθώσεις | 185,2 | 184,9  |
| Αναβαλλόμενες φορολογικές υποχρεώσεις | 0,5 | 0,4  |
| Λοιπές μακροπρόθεσμες υποχρεώσεις | 75,8 | 43,0  |
| **Σύνολο μακροπρόθεσμων υποχρεώσεων**  | **1.364,7** | **1.343,8**  |
| **Βραχυπρόθεσμες υποχρεώσεις** |  |  |
| Προμηθευτές  | 812,8 | 866,4  |
| Βραχυπρόθεσμα δάνεια | 40,0 | - |
| Φόρος εισοδήματος  | 126,3 | 95,2  |
| Συμβατικές υποχρεώσεις | 235,6 | 223,9  |
| Υποχρεώσεις από μισθώσεις | 64,1 | 60,8  |
| Μερίσματα πληρωτέα | 2,9 | 2,5  |
| Λοιπές βραχυπρόθεσμες υποχρεώσεις | 437,3 | 400,0  |
| **Σύνολο βραχυπρόθεσμων υποχρεώσεων** | **1.719,0** | **1.648,8**  |
| **ΣΥΝΟΛΟ ΙΔΙΩΝ ΚΕΦΑΛΑΙΩΝ ΚΑΙ ΥΠΟΧΡΕΩΣΕΩΝ** |  **5.050,5** | **4.936,4**  |

**ΙΙI. ΕΝΟΠΟΙΗΜΕΝΗ ΚΑΤΑΣΤΑΣΗ ΑΠΟΤΕΛΕΣΜΑΤΩΝ**

|  |  |  |  |  |  |  |
| --- | --- | --- | --- | --- | --- | --- |
| **(Ευρώ εκατ.)** | **Q3'24** | **Q3'23** | **y-o-y** | **9M'24** | **9M'23** | **y-o-y** |
| **Σταθερή Τηλεφωνία:** |  |  |  |  |  |  |
| Έσοδα λιανικής | 227,6  | 228,2  | -0,3% | 684,2  | 685,0  | -0,1% |
| Έσοδα χονδρικής | 134,8  | 142,0  | -5,1% | 448,1  | 415,7  | +7,8% |
| Λοιπά έσοδα  | 104,1  | 87,2  | +19,4% | 327,6  | 248,0  | +32,1% |
| **Σύνολο εσόδων σταθερής τηλεφωνίας** | **466,5**  | **457,4**  | **+2,0%** | **1.459,9**  | **1.348,7**  | **+8,2%** |
| **Κινητή Τηλεφωνία:** |  |  |  |  |  |  |
| Έσοδα υπηρεσιών | 324,1  | 323,4  | +0,2% | 901,9  | 901,2  | +0,1% |
| Έσοδα πώλησης συσκευών | 77,6  | 72,9  | +6,4% | 228,0  | 207,0  | +10,1% |
| Λοιπά έσοδα | 5,1  | 4,3  | +18,6% | 15,8  | 12,0  | +31,7% |
| **Σύνολο εσόδων κινητής τηλεφωνίας** | **406,8**  | **400,6**  | **+1,5%** | **1.145,7**  | **1.120,2**  | **+2,3%** |
|  |   |   |   |  |  |  |
| **Λοιπά έσοδα** | **23,9**  | **23,0**  | **+3,9%** | **79,9**  | **69,8**  | **+14,5%** |
|  |   |   |   |  |  |  |
| **Σύνολο κύκλου εργασιών** | **897,2**  | **881,0**  | **+1,8%** | **2.685,5**  | **2.538,7**  | **+5,8%** |
|  |  |  |  |  |  |  |
| **Λοιπά λειτουργικά εσοδα** | **1,4**  | **4,4**  | **-68,2%** | **5,4**  | **8,6**  | **-37,2%** |
| **Λειτουργικά έξοδα** |  |  |  |  |  |  |
| Έξοδα διασύνδεσης και περιαγωγής | (100,8) | (110,6) | -8,9% | (344,0) | (315,6) | +9,0% |
| Πρόβλεψη για αναμενόμενες πιστωτικές ζημιές | (8,2) | (9,8) | -16,3% | (26,9) | (28,7) | -6,3% |
| Αποδοχές προσωπικού | (99,3) | (103,5) | -4,1% | (306,7) | (321,6) | -4,6% |
| Κόστη σχετιζόμενα με προγράμματα εθελουσίας αποχώρησης | (2,7) | (3,9) | -30,8% | (31,3) | (30,5) | +2,6% |
| Έξοδα εμπορικών προμηθειών | (23,6) | (22,4) | +5,4% | (70,2) | (65,2) | +7,7% |
| Κόστος εμπορευμάτων | (84,3) | (92,4) | -8,8% | (278,9) | (250,1) | +11,5% |
| Έξοδα συντήρησης και επισκευών | (27,6) | (25,2) | +9,5% | (71,8) | (69,4) | +3,5% |
| Έξοδα προώθησης | (22,0) | (23,5) | -6,4% | (56,2) | (53,8) | +4,5% |
| Λοιπά λειτουργικά έξοδα | (184,8) | (127,8) | +44,6% | (495,7) | (381,9) | +29,8% |
| **Σύνολο λειτουργικών εξόδων πριν από αποσβέσεις και απομειώσεις** | **(553,3)** | **(519,1)** | **+6,6%** | **(1.681,7)** | **(1.516,8)** | **+10,9%** |
|  |  |  |  |  |  |  |
| **Λειτουργικά κέρδη προ χρηματοοικονομικών και επενδυτικών δραστηριοτήτων, αποσβέσεων και απομειώσεων** | **345,3**  | **366,3**  | **-5,7%** | **1.009,2**  | **1.030,5**  | **-2,1%** |
| Αποσβέσεις και απομειώσεις | (145,5) | (161,5) | -9,9% | (456,1) | (493,3) | -7,5% |
| **Λειτουργικά κέρδη προ χρηματοοικονομικών και επενδυτικών δραστηριοτήτων** | **199,8**  | **204,8**  | **-2,4%** | **553,1**  | **537,2**  | **+3,0%** |
| **Έσοδα και έξοδα από χρηματοοικονομικές και επενδυτικές δραστηριότητες** |  |  |  |  |  |  |
| Χρηματοοικονομικά έσοδα και έξοδα | (9,3) | (6,7) | +38,8% | (16,7) | (17,9) | -6,7% |
| Συναλλαγματικές διαφορές. καθαρές | 0,2  | 0,7  | -71,4% | 0,7  | 2,6  | -73,1% |
| Κέρδη/(Ζημιές) από συμμετοχές και λοιπά χρηματοοικονομικά περιουσιακά στοιχεία - Απομειώσεις | 29,1  | (0,2) | - | 29,4  | 0,4  | - |
| **Συνολικά κέρδη/(ζημιές) από χρηματοοικονομικές και επενδυτικές δραστηριότητες** | **20,0**  | **(6,2)** | **-** | **13,4**  | **(14,9)** | **-** |
|  |  |  |  |  |  |  |
| **Κέρδη προ φόρων** | **219,8**  | **198,6**  | **+10,7%** | **566,5**  | **522,3**  | **+8,5%** |
| Φόρος εισοδήματος | (66,2) | (48,6) | +36,2% | (152,2) | (125,1) | +21,7% |
| **Κέρδη χρήσης** | **153,6**  | **150,0**  | **+2,4%** | **414,3**  | **397,2**  | **+4,3%** |
|  |  |  |  |  |  |  |
| Κατανεμόμενα σε: |  |  |  |  |  |  |
| **Μετόχους της Εταιρείας** | 153,6 | 150,0 | +2,4% | 414,3 | 397,2 | +4,3% |
| **Μη ελέγχουσες συμμετοχές** | - | - | - | - | - | - |

1. **ΚΑΤΑΣΤΑΣΕΙΣ ΤΑΜΕΙΑΚΩΝ ΡΟΩΝ**

|  |  |  |  |  |  |  |
| --- | --- | --- | --- | --- | --- | --- |
| **(Ευρώ εκατ.)** | **Q3'24** | **Q3'23** | **y-o-y** | **9M'24** | **9M'23** | **y-o-y** |
|  |  |  |  |  |  |  |
| **Ταμειακές ροές από λειτουργικές δραστηριότητες** |  |  |  |  |  |  |
| Κέρδη προ φόρων | 219,8  | 198,6  | +10,7% | 566,5  | 522,3  | +8,5% |
| Προσαρμογές για: |   |   |   |  |  |  |
| Αποσβέσεις και απομειώσεις | 145,5  | 161,5  | -9,9% | 456,1  | 493,3  | -7,5% |
| Κόστη σχετιζόμενα με προγράμματα εθελούσιας αποχώρησης | 2,7  | 3,9  | -30,8% | 31,3  | 30,5  | +2,6% |
| Πρόβλεψη για αποζημίωση προσωπικού | 0,6  | 6,9  | -91,3% | 1,6  | 3,1  | -48,4% |
| Πρόβλεψη για λογαριασμό νεότητας | - | - | - | - | (2,4) | -100,0% |
| Συναλλαγματικές διαφορές. καθαρές | (0,2) | (0,7) | -71,4% | (0,7) | (2,6) | -73,1% |
| (Κέρδη) / ζημιές από συμμετοχές και λοιπά χρηματοοικονομικά περιουσιακά στοιχεία - Απομειώσεις | (29,1) | 0,2  | - | (29,4) | (0,4) | - |
| Χρηματοοικονομικά έξοδα, καθαρά | 9,3 | 6,7 | +38,8% | 16,7 | 17,9 | -6,7% |
| ***Προσαρμογές για μεταβολές λογαριασμών κεφαλαίου κίνησης:*** | ***0,9***  | ***(18,3)*** | ***-*** | ***(41,2)*** | ***(40,4)*** | ***+2,0%*** |
| Μείωση / (αύξηση) αποθεμάτων | *4,4*  | *1,7*  | *+158,8%* | *2,2*  | *2,9*  | *-24,1%* |
| Μείωση / (αύξηση) απαιτήσεων | *16,1*  | *(27,2)* | *-* | *(80,3)* | *(74,6)* | *+7,6%* |
| (Μείωση) / αύξηση υποχρεώσεων (πλην δανεισμού) | *(19,6)* | *7,2*  | *-* | *36,9*  | *31,3*  | *+17,9%* |
| Καταβολές προγραμμάτων εθελούσιας αποχώρησης | (7,8) | (23,7) | -67,1% | (34,1) | (28,7) | +18,8% |
| Καταβολές αποζημίωσης προσωπικού και λογαριασμού νεότητας εκτός εισφορών εργαζομένων | (1,9) | (2,0) | -5,0% | (8,6) | (6,6) | +30,3% |
| Χρεωστικοί τόκοι και συναφή έξοδα καταβεβλημένα (πλην μισθώσεων) | (7,6) | (8,4) | -9,5% | (13,8) | (17,0) | -18,8% |
| Τόκοι μισθώσεων καταβεβλημένοι | (2,5) | (2,1) | +19,0% | (7,4) | (6,6) | +12,1% |
| Φόρος εισοδήματος καταβεβλημένος | (61,4) | (95,4) | -35,6% | (118,7) | (80,9) | +46,7% |
| **Καθαρές ταμειακές εισροές από λειτουργικές δραστηριότητες** | **268,3**  | **227,2**  | **+18,1%** | **818,3**  | **881,5**  | **-7,2%** |
|  |  |  |  |  |  |  |
| **Ταμειακές ροές από επενδυτικές δραστηριότητες** |  |  |  |  |  |  |
| Αγορά χρηματοοικονομικών περιουσιακών στοιχείων | (0,4) | (0,1) | - | (0,7) | (0,8) | -12,5% |
| Εισπράξεις /(πληρωμές) σχετιζόμενες με πώληση θυγατρικών / συμμετοχών | 7,5  | (0,2) | - | (1,2) | (0,2) | - |
| Tαμειακά διαθέσιμα και ταμειακά ισοδύναμα θυγατρικών που πουλήθηκαν  | (2,4) | ,  | - | (2,4) | -,  | - |
| Αποπληρωμές εισπρακτέων δανείων | 2,4  | 1,8  | +33,3% | 6,0  | 5,4  | +11,1% |
| Αγορά ενσώματων και άυλων παγίων περιουσιακών στοιχείων | (159,4) | (183,3) | -13,0% | (433,0) | (429,9) | +0,7% |
| Κίνηση δεσμευμένων ταμειακών διαθεσίμων | - | 0,1  | - | -  | -  | - |
| Πιστωτικοί τόκοι εισπραχθέντες | 2,4  | 1,9  | +26,3% | 9,8  | 7,2  | +36,1% |
| **Καθαρές ταμειακές ροές από επενδυτικές δραστηριότητες** | **(149,9)** | **(179,8)** | **-16,6%** | **(421,5)** | **(418,3)** | **+0,8%** |
| **Ταμειακές ροές από χρηματοδοτικές δραστηριότητες** |  |  |  |  |  |  |
|  |  |  |  |  |  |  |
| Απόκτηση ιδίων μετοχών | (31,3) | (69,9) | -55,2% | (93,6) | (129,0) | -27,4% |
| Εισπράξεις από δάνεια | - | - | - | 40,0  | 80,0  | -50,0% |
| Εξοφλήσεις δανείων | -  | (11,6) | -100,0% | -  | (173,1) | -100,0% |
| Αποπληρωμή υποχρεώσεων από μισθώσεις | (16,1) | (18,8) | -14,4% | (51,6) | (61,7) | -16,4% |
| Χρηματοοικονομικές υποχρεώσεις σχετιζόμενες με ηλεκτρονικά πορτοφόλια | 1,9  | 0,3  | - | 3,5  | (0,7) | - |
| Μερίσματα πληρωθέντα σε μετόχους της Εταιρείας | (296,4) | (249,7) | +18,7% | (296,4) | (249,9) | +18,6% |
| **Καθαρές ταμειακές εκροές από χρηματοδοτικές δραστηριότητες** | **(341,9)** | **(349,7)** | **-2,2%** | **(398,1)** | **(534,4)** | **-25,5%** |
| **Καθαρή αύξηση/( μείωση) ταμειακών διαθεσίμων και ταμειακών ισοδυνάμων**  | **(223,5)** | **(302,3)** | **-26,1%** | **(1,3)** | **(71,2)** | **-98,2%** |
| **Ταμειακά διαθέσιμα και ταμειακά ισοδύναμα έναρξης χρήσης**  | 686,0  | 821,1  | -16,5% | 463,9  | 590,1  | -21,4% |
| Συναλλαγματικές διαφορές στα διαθέσιμα | (0,4) | 0,3  | - | (0,5) | 0,2  | - |
| **Ταμειακά διαθέσιμα και ταμειακά ισοδύναμα λήξης χρήσης** | **462,1**  | **519,1**  | **-11,0%** | **462,1**  | **519,1**  | **-11,0%** |